အတ်တလန်တိတ် သမုဒ္ဒရာႏ

အတ်တလန်တိတ် သမုဒ္ဒရာႏ (အဲင်းကလေက်: Atlantic Ocean) နဝ်ꩻ  ကမ္ဘာႏလောင်း သမုဒ္ဒရာႏတန်ဖုံႏအကို ထွာဒုတိယအတန်သွတ်ꩻ သမုဒ္ဒရာႏဒျာႏသွူ။ အအဲဉ်ႏအလုဲင်းဧရိယာႏနဝ်ꩻ အဝ်ႏစတုရန်းမဲင်ႏ ၄၁,၁၀၀,၀၀၀ မဲင်ႏ၊ (၁၀၆,၄၀၀,၀၀၀ စတုရန်းကီလိုမီတာ)တဲင် တတွာလွေꩻ ကမ္ဘာႏဟံႏတန် ၂၀ % တွော့ꩻ အဝ်ႏတတွာလွေꩻ ကမ္ဘာႏထီနမ်း ၂၆ % သွူ။ အမိဉ်ꩻနဝ်ꩻ အဝ်ႏဒျာႏ ဂရိဒဏ္ဍာရီႏ "အက်တလပ်စ်" ကိုလွဉ်တဲင် "အတ်တလန်တိတ်"ကရိုꩻနဝ်ꩻ ထွာအဓိပ္ပာယ်ႏလꩻ "အက်တလပ်စ်ပင်ႏလယ်ႏ" နုဲင်းနဝ်ꩻသွူ။

သမဲင်ꩻအကို အရီးသွတ်ꩻ ကအွဉ်ႏနယ်ခါꩻဒါႏ "အတ်တလန်တိတ်" ကဟဲ့ꩻဒါႏ ဝေါဟာရယိုနဝ်ꩻ ထွာ ဗီသီ ၄၅၀ ရပ် ကတဲမ်းခါꩻဒါႏ "ဟီရိုဒိုးတပ်" သမဲင်ꩻလိတ်ဖွူꩻကိုဒျာႏသွူ။ အတ်တလန်တိတ် သမုဒ္ဒရာႏအခဝ်နဝ်ယို ၁၉ ရျာꩻဗူႏထာႏဝရပ်နဝ်ꩻ အဝ်ႏယီးဖန်ဟဲ့ꩻလွေꩻ အီတီယိုးပီးယား ကဟဲ့ꩻဒါႏ ဝေါဟာရကို ကလင်ꩻလွဉ်ဒါႏ "အီတီယိုးပိစ်" သမုဒ္ဒရာႏ နုဲင်းနဝ်ꩻသွူ။Ripley G, Dana CA. The American Cyclopaedia: a popular dictionary of general knowledge. Appleton, 1873, p. 69 read online ဥရောပသားသီး ခလားကထိုမ်ႏမော့ꩻ သမုဒ္ဒရာႏအလင်ဖုံႏခိန်ႏနဝ်ꩻ "သမုဒ္ဒရာႏ" ကရိုꩻဒါႏအမိဉ်ꩻယို ထွာဒျာႏ ဟဲ့ꩻဖန်လွေꩻ စီဗရော်တာ ရေလက်ကြား ဒေႏသဒျာႏတဲင် နဝ်ꩻနဝ်ꩻ ယိုခါ ထွာ အတ်တလန်တိတ် ကဟဲ့ꩻဒါႏ ခင်ႏလမ်းဒေႏသဒျာႏသွူ။ သမုဒ္ဒရာႏ ယို ဂရိသီးနဝ်ꩻ ဖန်ဟဲ့ꩻရိုꩻဒျာႏ ကအဝ်ႏလေပ်ပတ်ဒါႏကမ္ဘာႏ မဟာႏခြောင်တန် ဒျာႏအကျောင်ꩻ အဝ်ႏယွုမ်းအံႏလွ့နဝ်ꩻသွူ။

 အာႏကွိုꩻ 

ကဏ္ဍ:သမုဒ္ဒရာႏ